Anastazas Janulis

Anastazas Janulis (1917 m. balandžio 22 d. Žeimiai, Šiaulių valsčius – 1989 m. lapkričio 15 d. Kaišiadorys, palaidotas Šiluvoje) –  SJ, Lietuvos pasipriešinimo sovietiniam okupaciniam režimui dalyvis.

 Biografija 
Jėzuitas. 1934–1936 m. mokėsi Pagryžuvio jėzuitų noviciate. 1936 m. davė įžadus. Iki 1948 m. gyveno Pagryžuvio jėzuitų namuose. 1950 m. nuteistas 10 m. lagerio už tai, kad 1941 m. prasidėjus TSRS-Vokietijos karui nuo vienuolyno pastato nuplėšė TSRS atributiką ir iškėlė Lietuvos vėliavą. Paleistas 1955 m. Grįžęs dirbo vargonininku įv. bažnyčiose, 1962–1980 m. ir 1983–1989 m. Kaišiadorių Kristaus Atsimainymo katedroje. 1962 m. inkriminavus spekuliavimą buvo suimtas, išteisintas. Nuo 1979 m. daugino ir platino pogrindinius periodinius leidinius: Lietuvos Katalikų Bažnyčios Kronika, „Aušra“, „Rūpintojėlis“ ir kitus; už tai 1980–1983 m. kalintas Mordovijoje.

 Įvertinimas 
 1999 m. Vyčio Kryžiaus ordino Karininko kryžius (po mirties).

 Šaltiniai 

Kategorija:Lietuvos disidentai
Kategorija:Lietuvos vargonininkai
Kategorija:Lietuvos jėzuitai